Bremstein fyr
Store norske leksikon,Teknologi og industri,Transport,Sjøfart og skipsindustri,Fyrvesen og losvesen,Fyrvesen,Norske fyr
Bremstein fyr er en fyrstasjon på Geiterøya i øygruppen Steinan i Vega kommune, Nordland. Den ble opprettet som kystfyr i 1925, automatisert i 1980 og avbemannet i 1982.
Tårnets høyde: 27 meter Lyshøyde over høyvann: 41,5 meter. Bifyr: 28,5 meter Lysvidde: 11,5 nautiske mil: Bifyr: 14,7 nautiske mil Lyskarakter: Fl (3) W 15s Bifyr: Oc (3) WRG 10 s Navnet Fyrstasjonen har navn etter fiskeværet Bremstein og øya Bremsteinen, rundt fem kilometer mot nordøst. Navnet kommer av det gammelnorske brim, som betyr brytende bølger mot land og stein som ofte viser til fjell og høye holmer. Historikk Fyrstasjonen ble bygget både av hensyn til fiskeværet Bremstein og den havgående skipstrafikken, særlig malmtrafikken til Narvik. Plasseringen var værhard og utsatt og stasjonen fikk et solid støpejernstårn, med et andreordens lys i lyktehuset på toppen. Lavere i tårnet ble det også satt inn et bifyr. Fyret var fra starten av tørnstasjon og fyrbetjeningen, som talte tre personer, fikk et solid bolighus. Fyret ble forsterket og elektrifisert i 1961. Maskinhuset med dieseltanker og utstyr ble ødelagt under en brann i 1996. Etter dette har elektrisiteten kommet fra en vindmølle. Bremstein fyrstasjon ble fredet i 1999. Kystverket samarbeider med en lokal gruppering, Nordland fylkeskommune, Stiftelsen Vegaøyan Verdensarv og Vega kommune for å få åpnet fyret for allmennheten. Les mer i Store norske leksikon fyr fyrtårn Kystverket Eksterne lenker Norsk Fyrhistorisk forening Kystverket: Norsk Fyrliste Litteratur Bjørkhaug, Birger og Poulsson, Sven (1986). Norges fyr, bind 2. Fra Stad til Grense-Jakobselv. Grøndahl & Søn forlag AS. Lauritzen, Per Roger (2019). Norske fyrstasjoner. Besøksfyr langs hele kysten. Kystverkmusea.